Infoboks Karmiotissa Pano Polemidion - Enosis Paralimni 1. Division (25/09) Oddset 2,35 3,30 2,65 bet365 2,30 3,30 2,62

FC Midtjylland afslører, at klubben til sommer henter Morten Duncan Rasmussen til klubben som angrebstræner. Dermed stopper han karrieren.

34-årige Morten Duncan Rasmussen indstiller karrieren til sommer og bliver i stedet angrebstræner i FC Midtjylland.

Det har Superliga-truppen afsløret torsdag.

- Værdierne i FC Midtjylland er fantastiske, og både personligt og familiemæssigt var det en pragtfuld tid, da jeg var i klubben sidst, så både jeg og min familie ser meget frem til at vende tilbage, siger Duncan i en pressemeddelelse.

Morten Duncan Rasmussen spiller lige nu i den cypriotiske klub Enosis Paralimni.

I FC Midtjylland har Duncan fået en treårig aftale.

Den nu 34-årige angriber har i løbet af karrieren tørnet ud for AGF, Brøndby, Celtic, Mainz, AaB, Sivasspor, FC Midtjylland, Pogon Szczecin og altså Enosis Paralimni.